CELEX: 32020R1684
Language: et
Date: 2020-11-12 00:00:00
Title: Komisjoni määrus (EL) 2020/1684, 12. november 2020, millega muudetakse Euroopa Parlamendi ja nõukogu määruse (EÜ) nr 1223/2009 (kosmeetikatoodete kohta) VI lisa (EMPs kohaldatav tekst)

13.11.2020   
               
               
                  ET
               
               
                  Euroopa Liidu Teataja
               
               
                  L 379/42
               
            
         KOMISJONI MÄÄRUS (EL) 2020/1684,
         12. november 2020,
         millega muudetakse Euroopa Parlamendi ja nõukogu määruse (EÜ) nr 1223/2009 (kosmeetikatoodete kohta) VI lisa
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 30. novembri 2009. aasta määrust (EÜ) nr 1223/2009 kosmeetikatoodete kohta, (1) eriti selle artikli 31 lõiget 2,
         ning arvestades järgmist:
         
                     (1)
                  
                  
                     Tarbijaohutuse komitee leidis oma 13. detsembri 2019. aasta arvamuses (2) („tarbijaohutuse komitee arvamus“), et metoksüpropüülaminotsükloheksenülideenetoksüetüültsüanoatsetaadi kasutamine UV-filtrina kosmeetikatoodetes kuni 3 % kontsentratsioonis on ohutu. Andmete puudumisel ei käsitlenud tarbijaohutuse komitee oma arvamuses toksilisust sissehingamisel. Tarbijaohutuse komitee arvamust ei kohaldata pihustatavate kosmeetikatoodete suhtes, mis võivad sissehingamise tõttu kokku puutuda kasutaja kopsudega.
                  
               
                     (2)
                  
                  
                     Tarbijaohutuse komitee jõudis oma arvamuses ka järeldusele, et metoksüpropüülaminotsükloheksenülideenetoksüetüültsüanoatsetaat on sekundaarne amiin, mida on kerge nitrosoamiiniks nitroosida. Seda ei tohi kasutada koos nitroosivate ainetega. Nitrosoamiinide sisaldus peab jääma alla 50 ppb.
                  
               
                     (3)
                  
                  
                     Võttes arvesse tarbijaohutuse komitee arvamust ning teaduse ja tehnika arengut, tuleks lubada metoksüpropüülaminotsükloheksenülideenetoksüetüültsüanoatsetaadi kasutamist kosmeetikatoodetes UV-filtrina kontsentratsioonis kuni 3 %, välja arvatud nende kasutusviiside korral, mille puhul võib sissehingamise tõttu kaasneda kokkupuude lõppkasutaja kopsudega.
                  
               
                     (4)
                  
                  
                     Seepärast tuleks määruse (EÜ) nr 1223/2009 VI lisa vastavalt muuta.
                  
               
                     (5)
                  
                  
                     Käesoleva määrusega ette nähtud meetmed on kooskõlas alalise kosmeetikatoodete komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EÜ) nr 1223/2009 VI lisa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 12. november 2020
            
               
                  Komisjoni nimel
               
               
                  eesistuja
               
               Ursula VON DER LEYEN
            
         
         
            (1)  ELT L 342, 22.12.2009, lk 59.
         
            (2)  SCCS/1605/19.
      
      
         
            LISA
            Määruse (EÜ) nr 1223/2009 VI lisasse lisatakse järgmine kanne:
            
               
                           Viitenumber
                        
                        
                           Aine määratlus
                        
                        
                           Tingimused
                        
                        
                           Kasutustingimuste ja hoiatuste sõnastus
                        
                     
                           Keemiline nimetus/INN/XAN
                        
                        
                           Koostisainete ühtses nimestikus kasutatav nimetus
                        
                        
                           CASi number
                        
                        
                           EÜ number
                        
                        
                           Toote liik, kehaosa
                        
                        
                           Maksimaalne sisaldus kasutusvalmis tootes
                        
                        
                           Muud
                        
                     
                           a
                        
                        
                           b
                        
                        
                           c
                        
                        
                           d
                        
                        
                           e
                        
                        
                           f
                        
                        
                           g
                        
                        
                           h
                        
                        
                           i
                        
                     
                           „32
                        
                        
                           2-etoksüetüül-(2Z)-2-tsüano-2-[3-(3-metoksüpropüülamino)tsükloheks-2-een-1-ülideen]atsetaat
                        
                        
                           Methoxypropylamino Cyclohexenylidene Ethoxyethylcyanoacetate
                        
                        
                           1419401-88-9
                        
                        
                           700-860-3
                        
                        
                            
                        
                        
                           3 %
                        
                        
                           
                                       —
                                    
                                    
                                       Mitte kasutada nende kasutusviiside korral, mille puhul võib sissehingamise tõttu kaasneda kokkupuude lõppkasutaja kopsudega.
                                    
                                 
                                       —
                                    
                                    
                                       Mitte kasutada koos nitroosivate ainetega – nitrosoamiini piirnorm: 50 μg/kg
                                    
                                 
                                       —
                                    
                                    
                                       Hoida nitritivabas mahutis“